15. ΝΟΜΟΘΕΤ. ΔΙΑΤΑΓΜΑ υπ’ αριθ. 4417 της 4/5 Νοεμ. 1964 (ΦΕΚ Α΄ 205) Περί των δια Β.Δ/τος ιδρυομένων Τμημάτων των Ανωτάτων Σχολών. Άρθρ.1.-(Προστίθεται εδάφιον εις παρ. 3 άρθρ. 31 Ν.Δ. 3974/1959). Άρθρ.2.-Εις την έννοιαν των θέσεων του κατωτέρου διδακτικού προσωπικού της παρ. 4 του άρθρ. 31 του Ν.Δ. 3974/1959 περιαλαμβάνονται και τοιαύται διδασκάλων Αρχαίων Ελληνικών, Λατινικών και Νέων Ελληνικών παρά ταις Φιλοσοφικαίς Σχολαίς των Πανεπιστημίων. Οι ανωτέρω διδάσκαλοι διορίζονται επί βαθμώ Καθηγητού Μέσης Εκπαιδεύσεως, μετ’ απόφασιν των οικείων Σχολών επί θητεία τριών ετών δυναμένη να ανανεούται μέχρι καταλήψεως τούτων υπό του ορίου ηλικίας και προάγονται μέχρι και του βαθμού του Γυμνασιάρχου. Επιτρέπεται μετάταξις λειτουργών Μέσης Εκπαιδεύσεως   εις   θέσεις    διδασκάλων   των   ως άνω μαθημάτων και αντιστρόφως, δι’ αποφάσεως του Υπουργού Εθνικής Παιδείας και Θρησκευμάτων μετά σύμφωνον γνώμην των οικείων Σχολών και του αρμοδίου Υπηρεσιακού Συμβουλίου του εν λόγω Υπουργείου. Σελ. 57 Άρθρ.3.-Κατά τα δύο πρώτα Ακαδημαϊκά έτη από της ισχύος του παρόντος δύνανται αι Σχολαί των οικείων Πανεπιστημίων ή άλλων Ανωτάτων Σχολών δια τα εκτός έδρας ιδρυόμενα τμήματα να αναθέτουν δια συμβάσεως διαρκείας ενός έτους, εγκρινομένων δι’ αποφάσεως των Υπουργών Εθνικής Παιδείας και Θρησκευμάτων και Οικονομικών εις εκτάκτους καθηγητάς ή υφηγητάς, ελλείψει δε τούτων εις επιστήμονας κεκτημένους τα κατά Νόμον προσόντα δια την εκλογήν των ως καθηγητών, την διδασκαλίαν ωρισμένου μαθήματος εις τμήματα αυτών εδρεύοντα έξω της έδρας των και την διενέργειαν προαγωγικών εξετάσεων επί του μαθήματος τούτου. Ο αριθμός των ούτω επί συμβάσει διδασκόντων δεν δύναται να υπερβαίνη το τρίτον των τακτικών εδρών της Σχολής. Ειδικόν επίδομα δια το βοηθητικόν διδακτικόν και το διοικητικόν προσωπικόν βλ. εν Β.Δ. 247/1964 (τόμ. 2Α σελ. 384,47). Περί του τρόπου προσλήψεως κατωτέρου διδακτικού προσωπικού βλ. Πράξ. Υπ. Συμβ. 5/1966 (ανωτ. σελ. 49). Σελ. 58 